- Hindi News
- National
- ड्राइवर गार्ड के होंगे बयान, पूछेंगे कहां कहां रूकी थी मालगाड़ी, कल आएगी पीएम रिपोर्ट
ड्राइवर-गार्ड के होंगे बयान, पूछेंगे कहां-कहां रूकी थी मालगाड़ी, कल आएगी पीएम रिपोर्ट
आसपास के स्टेशनों पर गुमशुदगी रिपोर्ट मांगी, भेजी बच्चे की फोटो
भास्कर संवाददाता | सागर
मालगाडी़ में बच्चे का एक शव मिलने के बाद पुलिस ने उसकी शिनाख्त के लिए खोजबीन शुरू कर दी है। बुधवार को बच्चे का पोस्टमार्टम किया गया। इसकी रिपोर्ट गुरूवार को आएगी। उसके बाद ही पुलिस की आगे की दिशा तय कर पाएगी। जीआरपी का कहना है कि अभी डॉक्टरों ने शॉट पीएम रिपोर्ट भी नहीं दी है। हालांकि मंगलवार को मालगाड़ी कहां-कहां रूकी इसके लिए पुलिस अधिकारी मालगाड़ी पायलेट और गार्ड से पूछताछ जरूर करेगी। पुलिस ने बच्चे के फोटो भी आसपास के स्टेशनों पर भेजे हैं।
मंगलवार को कटनी की ओर जा रही एक मालगाडी़ की बोगी में बच्चे का शव पुलिस ने बरामद किया था। इस आधार पर पुलिस ने मर्ग कायम कर लिया है। पुलिस ने बताया कि शव की फोटो आसपास पास के स्टेशनों को भी भेजी गई है।
ताकि उसकी शिनाख्त कराई जा सके। लेकिन अभी तक कोई भी सुराग हाथ नहीं लगा है। उधर, मालगाडी़ के पायलेट और सुरक्षा गार्ड को बयान लेने के बुलाया गया है। लेकिन वो काम के चलते उपस्थित नहीं हो पाए हैं। उनसे यह पूछा जाना है कि मालगाड़ी सागर की ओर आते हुए कहां-कहां रूकी थी। ताकि संबंधित स्टेशनों पर भी बच्चे की पूछताछ की जा सके।
इसके साथ ही जीआरपी स्टेशनों पर गुमशुदगी की रिपोर्ट की भी छानबीन कर रही है। थाना प्रभारी अनिल मरावी ने बताया कि बच्चे की मौत कैसे हुई अभी तक इसका खुलासा नहीं हुआ है। पोस्टमार्टम रिपोर्ट आने के बाद ही स्थिति साफ हो पाएंगी।
फॉलोअप
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva kas_Deva